Hanna van Zyl, ’n graad 10-leerder van die Hoërskool Parel Vallei, het in 2018 begin om gedigte te skryf as ’n uitlaatklep vir haar emosies.
Tydens die grendeltyd in April dié jaar het sy besluit om haar droom van ’n eie digbundel te verwesenlik.
Met haar gedigte, sommige Afrikaans en ander Engels, is sy eerlik oor haar seer, die dinge waarmee sy al moes worstel op die jong ouderdom van 16 jaar, die hoop wat sy gevind het en die toekoms waarop sy hoopvol wag.
Die befondsing vir die digbundel het ook sommer vinnig in plek geval nadat, sy die idee gekry het om haar ma wat ekstra Fisiese Wetenskap-klasse aanlyn gee, te help met die opstel van die lesse.
Die nuwe manier van klasgee in die grendeltyd het ’n groot geleentheid vir haar geskep en sy kon ’n salaris verdien.
Min het sy geweet dat sy dié spaargeld vir die toer sou gebruik vir die uitgee van haar eerste digbundel.
Hanna het daarna vir Marian gekontak, wat dadelik ingestem het, en so is daar visuele lewe gegee aan die gedigte.